<https://pedportal.by/>

# Вольга БУМАЙ,

*выхавальнік дашкольнай адукацыі*

*вышэйшай катэгорыі, Гродзенская вобласць,*

*Карэліцкі раён, “Палужскі дзіцячы сад”*

# Нам гэты мір патрэбна зберагчы

**Тэматычны занятак па адукацыйных галінах “Дзіця і грамадства” і “Музычнае мастацтва”**

*(для выхаванцаў старэйшай і сярэдняй груп)*

**Праграмныя задачы**: фарміраваць уяўленні пра дзяржаўнае свята (Дзень Перамогі), уяўленні аб Вялікай Айчыннай вайне, пра подзвіг беларускага народа у час вайны; развіваць творчыя музычныя здольнасці, эмацыянальную сферу; выхоўваць цікавасць да гісторыі роднага краю, павагу да ветэранаў, герояў-абаронцаў Радзімы, патрыятычныя пачуцці сродкамі музычнай дзейнасці.

**Матэрыял і абсталяванне**: куфэрак(у ім – франтавое пісьмо-трохвугольнік, фотаздымак ваенных гадоў, хусьцінка сіняга колеру, выстава прысвечана да Дня Перамогі, мяч, аўдыёзапіс песень : “Священная вайна”(муз. А. Александрова.сл. Лебедева-Кумача), “ День Победы (сл. В. Харитонава, муз. Д. Тухманова, “Синий платочек” (сл. Я. Галицкого, М. Максимова, муз.Е.Петерсбургского), магнітафон, магнітная дошка.

**Папярэдняя праца**: гутарка аб вайне, слуханне песен франтавых гадоў, чытанне твораў мастацкай літаратуры, разгляданне ілюстрацый аб вайне, развучванне песен, вершаў, ваыстава ваеннай тэхнікі.

Ход занятка

**Выхавальнік (В.).**

Нямала добрых свят у нас,

Але важнейшая ёсць дата.

Мы памятаем кожны раз,

Што гэты дзень – усяму пачатак.

Што без яго, што без яго

Ні шчасця, міру свет не ведаў

Дзень Перамогі – свята свят

Заваявалі нашы дзеды

Дзеці, а хто мне адкажа, якое свята мы адзначаем 9 мая( адказы дзяцей).

Правільна, а чаму яно так называецца “Дзень Перамогі” ( адказы дзяцей). Малайцы. А зараз я вам раскажу, як пачалася вайна.

Гучыць песня “ Свяшчэнная вайна”

**В**. Калісьці даўным даўно, калі вашы прабабулі і прадзядулі былі яшчэ зусім маленькімі, на нашу краіну раніцай 22 чэрвеня 1941 года напалі злыя ворагі – нямецка-фашыскія захопнікі (выстава)

Іх галоўны кіраўнік – Гітлер, сабраў армію, узброіў яе танкамі, самалётамі, кулямётамі і напаў на нашу краіну, каб захапіць яе. Так пачалася Вялікая Айчынная Вайна. Увесь народ устаў на абарону краіны. Пагэтаму яе так называюць – Айчынная. Ішлі цяжкія баі, загінула шмат людзей, але вораг не прайшоў. Фашысцкія ворагі разбуралі і палілі гарады, вёскі, школы, дзіцячыя сады, бальніцы. Захопнікі палілі цэлыя вёскі разам з людзьмі. Адной з такіх вёсак у нас у Беларусі з’яўляецца Хатынь(выстава)

Бусел над Хатынню

***1 дзіця****.*

Пакружыўся над Хатынню бусел

Сонечна-пагодлівай вясной:

Каміны стаяць. І людзі ў скрусе

А нідзе хаціны ні адной.

Заміраюць галасы людскія,

Гукі абуджальнае вясны,

І плывуць трывожныя такія,

Тонкія жалобныя званы

В. Жуковіч

**В.** 9 мая 1945 года вайна скончылася нашай Перамогай. Дзень Перамогі – самае ўрачыстае , адначасова сумнае і радаснае свята для нашага народа, яно прысвечана Вялікай Перамозе. Мы з удзячнасцю успамінаем нашых слаўных воінаў – абаронцаў, адстаяўшых мір у жорсткай барацьбе.

*Гучыць песня “ Славный день Победы”*

***1дзіця.***

Дзякуй героям, дзякуй салдатам,

Што мір падарылі Тады – ў сорак пятым

Крывёю і потам

Здабылі Перамогу

Для нас пралажылі

Да шчасця дарогу

***2дзіця.***

Вялікую Перамогу

Ніколі не забудзем

Няхай заўсёды сонца

Мірна свеціць людзям.

***3дзіця***

Няхай шчасце і радасць

Жывуць на планеце

Нам мір так патрэбен –

І дарослым, і дзецям.

**Юнаму сябру**

***1.дзіця***

Людзі заведалі гора замнога –

Лютавала калісьці вайна…

Але потым прыйшла Перамога

Мір усім падарыла яна

Не дапусцім ніколі такога,

Каб у полымі марам згараць.

Гэта наша з табой Перамога

Будзем, дружа, яе шанаваць

***2.дзіця***

А сустрэнеш дзядулю старога

Пакланіся яму, гэта ён

Ваяваў, каб прыйшла Перамога

І быў мірны наш дзень і наш сон.

Будзем помніць заўсёды герояў.

Звонка марыць і сонечна жыць.

Берагчы на зямлі дарагое.

І Радзіму – матулю любіць. М. Пазнякоў

**Гучыць песня” Салдацікі – салдаты”** ( у выкананні выхаванцаў)

**Развіваючая гульня “Нашы абаронцы”**

(*Дзецям прапануць стаць у круг і перада ваць мяч, адказваючы на пытанне*

*“ Абаронца Айчыны – ён які?”*

***(Мужны, гераічны, доблесны, праслаўлены, няскораны, дужы, моцны, здаровы, сумленны, храбры, смелы, рашучы, адважны)***

Калі гульцы больш не змогуць падбіраць эпітаты да слова, выхавальнік дашкольнай адукацыі прапануе ім іншае слова – “ветэран”

**(*Старэнькі, сівы, хворы, паранены, паважаны, мудры, заслужаны, шаноўны, доблесны, праслаўлены, ацалелы)***

**В**. Народ не забывае сваіх герояў. Аб іх складаюць песні, ім прысвячаюць вершы. У іх гонар пастаўлены шмат помнікаў. У горадзе –героі Мінску на плошчы Перамогі гарыць вечны агонь, які сімвалізуе вечную памяць, аб загінуўшых адважных абароцах Айчыны.(ІКТ)

**Плошча Перамогі**

**1дзіця**

І ў будні, і ў радаснае свята

Сюды, да плошчы, шмат дарог вядзе

Сягодня паўшым у баях салдатам

Народ вянкі да помніка кладзе!

Нібы на варту каля абеліска

Пасталі елкі ў вешнім шынялі

Завецца плошчай Перамогі ў Мінску

Адна з найлепшых плошчаў на зямлі. А. Астрэйка

**В**. На Дзень Перамогі на ўсіх плошчах краіны збіраюцца людзі, каб ушанаваць памяць аб загінуўшых і павіншаваць ветэранаў Вялікай Айчыннай Вайны.

**У Дзень Перамогі**

**1дзіця**

Ідзём віншаваць ветэрана

Вялікай Айчыннай вайны

Чырвоным салютам цюльпаны –

Пяшчотныя кветкі вясны

-Дзень добры, дзядуля, са святам!

Вы сонейка нам, збераглі.

-Расціце хутчэй, арляняты.

Ахоўвайце мір на зямлі Н. Галіноўская

**Развіваючая гульня “Складзі і назаві карцінку”** *(ваенная тэхніка)*

**В.** Шкада, што ветэранаў з кожным годам становіцца ўсё менш, многіх ужо няма ў жывых, але памяць аб іх захоўваюць у кожнай сям’і. Я прынесла вам бабулін куфэрак, давайце паглядзім, што ў ім.

(*Разам разглядаем куфэрак: франтавое пісьмо-трохвугольнік, фотаздымак, сіняя хусцінка)*

В. А вось у гэтай хусціне бабуля адпраўляла дзядулю на вайну, і махала ёю на развітанне. І так рабілі ўсе жанчыны ўслед цягніку, які адпраўляўся з будучымі воінамі на фронт.

**Танец “ Сіняя хусьцінка”**

**В**. Дзеці, абавязкова 9 мая з бацькамісхадзіце да помніка загінуўшым воінам, і калі сустрэнеце ветэрана, то павіншуйце яго і падзякуйце за Перамогу.

**Усе разам:**

Усім патрэбны мір і дружба

Мір- важней за ўсе на свеце

Там, дзе войн няма, паўсюду

Ноччу спяць спакойна дзеці

Там, дзе пушкі не грымяць,

У небе сонца ярка свеціць

Патрэбен мір для ўсіх рабят,

Патрэбен мір на ўсёй планеце.

**Песня “Перамога! Перамога!” (сл.і муз. А Жэгало) (*у выкананні выхаванцаў)***